Държавен вестник, бр. 93, 2009 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  93
34. организира и координира контрола върху 
качеството на туристическия продукт; извършва 
регистрация за туроператорска или туристическа 
агентска дейност и категоризация на туристи­
чески обекти в предвидените от закон случаи;
35. издава правилниците за дейността на 
Експертната комисия по регистрация на тур­
оператори и туристически агенти (ЕКРТТА) и 
на Експертната комисия по категоризация на 
туристически обекти (ЕККТО) и организира 
и ръководи дейността им в качеството си на 
техен председател;
36. прави предложения за изменение на 
действащи и за приемане на нови нормативни 
актове в областта на правомощията си;
37. представя в Министерския съвет ежегоден 
доклад за дейността на министерството;
38. осъществява и други правомощия, възло­
жени му със закон или с акт на Министерския 
съвет.
(2) Министърът работи в условията на 
публичност при вземането и изпълнението на 
решенията си, освен когато националната си­
гурност, опазването на държавната и служебната 
тайна налагат ограничаване на този принцип.
(3) Министърът провежда информационна 
политика, която гарантира откритост и дос­
тъпност на дейността на ръководената от него 
администрация.
(4) Министърът контролира дейността на 
второстепенните разпоредители с бюджетни 
кредити към него.
(5) При осъществяване на дейността си 
министърът издава правилници, наредби, ин­
струкции и заповеди.
Раздел III
Политически кабинет
Чл. 6. (1) Министърът образува на свое 
пряко подчинение политически кабинет, който 
го подпомага при формулирането и разработ­
ването на конкретни решения за провеждане 
на правителствената политика в сферата на 
неговите правомощия, както и при представя­
нето на тази политика пред обществото.
(2) Политическият кабинет има съвещателни 
и информационно-аналитични функции, обоб­
щава оценките за състоянието и перспективите 
за развитие на икономиката, енергетиката и 
туризма, предлага програми за постигане целите 
на икономическата, енергийната и туристичес­
ката политика и дава насоки за разработване 
на прогнози и стратегии за успешното развитие 
на тези политики.
(3) Политическият кабинет включва за­
местник-министрите, началника на кабинета, 
парламентарния секретар и директора на ди­
рекция „Връзки с обществеността и протокол“. 
(4) Политическият кабинет:
1. подпомага министъра при изготвянето 
на решения, осигуряващи провеждането на 
правителствената политика в сферата на пра­
вомощията му и при представянето є пред 
обществото; 
2. предлага на органа на изпълнителната 
власт стратегически приоритети, цели и ре­
шения, свързани с неговата компетентност, и 
следи за тяхното изпълнение;
3. организира и осъществява връзките на 
министъра с другите държавни органи и с 
обществеността. 
(5) Министърът със заповед определя фун­
кциите на членовете на политическия кабинет.
(6) Работата на политическия кабинет се 
организира от началника на кабинета. 
(7) Дейността на политическия кабинет 
на министъра се подпомага от съветници по 
определени въпроси, които не могат да изпъл­
няват функции на управление, от експертни и 
от технически сътрудници. 
(8) Общата численост на политическия ка­
бинет е посочена в приложението.
Чл. 7. Заместник-министрите подпомагат 
министъра при осъществяването на политичес­
ката програма на правителството в областта 
на икономиката, енергетиката и туризма, при 
разработването на проекти на нормативни ак­
тове и при изпълнението на правомощията му.
Чл. 8. Началникът на политическия кабинет:
1. организира работата на политическия 
кабинет на министъра, участва в съвещания­
та, ръководени от началника на кабинета на 
министър-председателя, и координира работата 
си с политическите кабинети на останалите 
членове на Министерския съвет;
2. изготвя седмичната работна програма 
на министъра по повод на негови посещения, 
срещи и пътувания и координира подготовката 
на докладите и необходимите материали за сре­
щите и международните участия на министъра;
3. организира и контролира работата на 
съветниците, експертните и техническите сът­
рудници към политическия кабинет;
4. осъществява връзките с другите членове 
на Министерския съвет, с представители на 
държавните органи и органите на местното 
самоуправление, с политически и обществени 
организации и с граждани.
Чл. 9. Директорът на дирекция „Връзки с 
обществеността и протокол“:
1. организира провеждането на информаци­
онната политика на министерството съгласно 
Комуникационна стратегия и принципите за 
достъп до обществена информация;
2. предлага и координира публичните изяви 
на министъра, на заместник-министрите и на 
служителите на министерството, като ги съ­
гласува с началника на политическия кабинет;
3. планира дългосрочната медийна политика 
за изграждане на публичния имидж на минис­
търа и на министерството;